Duitse egpaar op strand aangevalArgieffoto: pixabay.com Sers. Chris Spies, woordvoerder van die polisie, het gesê drie mans het die 54-jarige man aangeval en beroof. “Hy het kopbeserings opgedoen en is per ambulans na ŉ hospitaal in George geneem, waar hy steeds behandeling ontvang.” Volgens Spies is drie verdagtes positief met die voorval verbind en kort daarna in hegtenis geneem. “ŉ Canon-kamera, wat aan die slagoffer behoort, is in een van die verdagtes se besit gevind. Die verdagtes, onderskeidelik 19, 20 en 32 jaar oud, is in aanhouding en sal Woensdag in die George-landdroshof verskyn.” Spies het gesê die ondersoek duur voort. Maroela Media het vroeër berig die egpaar, van Heidelberg in Duitsland, het glo ŉ troue in Hermanus bygewoon voordat hulle Sondag in Wildernis aangekom het om verder vakansie te hou. Die vrou is nie tydens die voorval beseer nie.